Mishary bin Rashid Alafasy. Mishari bin Rashid Alafasy (1976-yil 5-sentabrda tugʻilgan) — imom, qori va munashid. Kuvaytdagi Al-Kabir masjidining imomi va xatibi. Madina Islom universitetining Qurʼon va Islom fanlari fakultetida tahsil olib, Qurʼonni va uning talqinini oʻrgandi. 2003-yildan beri u musulmon qoʻshiqlarini (nasheed) ijro etadi. Qurʼonning elektron shakllarida va mobil dasturlarda asosan Alafasyning qiroatidan foydalaniladi. 2008-yilda Mishary al-Alafasy Arab ijodiy uyushmasi (Misr) mukofotiga sazovor boʻldi. 2012-yilda esa Checheniston rahbari Ramzan Qodirovning kenja qizi bilan duet kuyladi.